ROMÂNIA
    
JUDEŢUL PRAHOVA

ORAŞ BOLDEŞTI – SCĂENI

CONSILIUL LOCAL

HOTĂRÂRE

- privind aprobarea nivelurilor impozitelor şi taxelor locale pentru anul 2026
Analizând proiectul de hotărâre înregistrat sub nr.170/17.11.2025 privind aprobarea nivelurilor impozitelor şi taxelor locale pentru anul 2026, inițiat de primarul orașului Boldești-Scăeni;

Având în vedere:

- referatul de aprobare, înregistrat sub nr.19277/17.11.2025 completat prin referatul nr. 21483/23.12.2025;

- raportul compartimentului de resort, înregistrat sub nr.20743/10.12.2025, completat prin raportul nr. 21484/23.12.2025;

- prevederile Legii nr.227/2015, legea privind Codul fiscal, cu modificările şi completările ulterioare, 
- prevederile Legii nr. 239/2025 privind stabilirea unor măsuri de redresare şi eficientizare a resurselor publice şi pentru modificarea şi completarea unor acte normative, cu modificările şi completările ulterioare;
- prevederile Hotărârii Guvernului nr.1/2016 pentru aprobarea Normelor metodologice de aplicare a Legii nr.227/2015, cu modificările şi completările ulterioare;

- prevederile Legii nr. 273/2006 privind finanţele publice locale, cu modificările şi completările ulterioare;
- prevederile art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările şi completările ulterioare;
- Hotărârea Consiliului Local nr.141/11.10.2010 privind stabilirea taxei pentru eliberarea, la cerere, a unor acte în regim de urgenţă;

- Hotărârea Consiliului Local nr.64/30.04.2013 privind aprobarea unor taxe speciale pentru folosirea temporară a spaţiilor aflate în proprietatea oraşului, cu modificările şi completările ulterioare;

- Hotărârea Consiliului Local nr.158/24.11.2015 privind reglementarea taxei de parcare, completată și modificată de Hotărârea Consiliului Local nr.50/30.03.2021;

- Hotărârea Consiliului Local nr.41/28.03.2017 privind instituirea  taxei speciale de salubrizare la nivelul oraşului Boldeşti-Scăeni, cu modificările şi completările ulterioare;

- Hotărârea Consiliului Local nr.63/22.04.2019 pentru aprobarea Regulamentului privind stabilirea criteriilor  şi a procedurii de încadrare în categoria clădirilor şi terenurilor neîngrijite situate în intravilanul oraşului Boldeşti-Scăeni în vederea majorării impozitului aferent, cu modificările şi completările ulterioare; 
- avizul secretarului general, înregistrat sub nr. 20744/10.12.2025;
- avizul comisiei de specialitate nr.1 - pentru dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art. 87 alin.(3), 129 alin. (4) lit. c), 139 alin. (1) şi alin (3) lit. c) şi ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,
Consiliul Local al oraşului Boldeşti-Scăeni, întrunit în ședința publică extraordinară de îndată în data de 23.12.2025, adoptă prezenta hotărâre:

Art.1. (1) Se aprobă  nivelurile impozitelor şi taxelor locale pentru anul 2026, după cum urmează:

a) nivelurile stabilite în sume fixe sunt prevăzute în Tabloul cuprinzând valorile impozabile, impozitele şi taxele locale, alte taxe asimilate acestora, precum şi amenzile aplicabile în anul fiscal 2026, care constituie anexa nr.1;

b) cota prevăzută la art. 457 alin. (1) din Legea nr. 227/2015, se stabileşte la 0,1% – impozit pe clădirile rezidenţiale şi clădirile anexă pentru persoanele fizice;

c) cota prevăzută la art. 458 alin. (1) din Legea nr. 227/2015, se stabileşte la 0,5%  – impozit pe clădirile nerezidenţiale aflate în proprietatea  persoanele fizice;

d) cota prevăzută la art. 460 alin. (1) din Legea nr. 227/2015, se stabileşte la 0,12% – impozit/taxa pe clădirile rezidenţiale aflate în proprietatea sau deţinute de persoanele juridice;

e)  cota prevăzută la art. 460 alin. (2) din Legea nr. 227/2015, se stabileşte la 1,3% – impozit/taxa pe clădirile nerezidenţiale aflate în proprietatea sau deţinute de persoanele juridice;

f) cota prevăzută la art. 477 alin.(5) din Legea nr.227/2015, se stabileşte la 3% - taxa pentru folosirea mijloacelor de reclamă şi publicitate.

g) cota prevăzută la art. 481 alin. (2) din Legea nr.227/2015 se stabileşte la: 

- g1 - 1% din suma încasată din vânzarea biletelor de intrare şi a abonamentelor pentru o piesă de teatru, balet, operă, operetă, concert filarmonic sau altă manifestare muzicală, prezentarea unui film la cinematograf, un spectacol de circ sau orice competiţie sportivă internă sau internaţională;

- g2 - 1 % din suma încasată din vânzarea biletelor de intrare şi a abonamentelor în cazul oricărei alte manifestări artistice decât cele menţionate la lit. g1.

(2) Impozitele şi taxele locale, care constau într-o anumită sumă în lei sau care este stabilită pe baza unei anumite sume în lei, cu excepţia impozitului pe clădiri calculat potrivit art. 457, a impozitului pe teren calculat potrivit art. 465 alin. (4) şi (7), şi a impozitului pe mijloacele de transport calculat potrivit art. 470 alin. (2) şi (31) conţin inflaţia în cuantum de 5,6 %.

          Art.2. (1) Reducerea prevăzută la art. 470 alin. (3) este de 30% reprezentând impozitul pe mijlocul de transport hibrid cu emisii de CO2 mai mici sau egale cu 50g/km.

(2) În cazul autovehiculelor acționate electric, impozitul pe mijloacele de transport este în valoare de 40 lei/an, potrivit art. 470 alin.3 

Art.3. Bonificaţia prevăzută la art. 462 alin.(2), art. 467 alin. (2) şi art. 472 alin. (2) din Legea nr.227/2015 se stabilește după cum urmează:

          a) în cazul impozitului pe clădiri, la 10%;

          b) în cazul impozitului pe teren, la 10%;

          c) în cazul impozitului asupra mijloacelor de transport la 10%.


Art.4. Cota adiţională prevăzută la art. 489 alin. (5) este de până la 400% pentru clădirile şi terenurile neîngrijite situate în intravilan.

Art.5. Se stabilesc taxele speciale şi cuantumul acestora pentru anul 2026, majorate cu 10 %, conform anexei nr. 2.         

Art.6. Anexele nr. 1 şi 2 fac parte integrantă din prezenta hotărâre. 

Art.7. Prevederile prezentei hotărâri se aplică începând cu data de 1 ianuarie 2026, dată de la care Hotărârea Consiliului Local nr. 176/18.12.2024 îşi  încetează aplicabilitatea și vor fi aduse la îndeplinire de către ordonatorul principal de credite împreună cu Serviciul buget finanţe, contabilitate impozite şi taxe, resurse umane şi salarizare.
Art.8. Aducerea la cunoştinţă publică a prezentei hotărâri se va face prin publicarea pe pagina de internet boldesti-scaeni.ro, în secțiunea Monitorul Oficial Local.

